93 



Faktorer, navnlig: Udgangspunktet for Vandringen, Vandrings- 

 evnen, klimatiske og Jordbunds-Forhold samt Evne til at hævde 

 Pladsen i Kampen med Konkurrenterne. Det samme Samfund 

 har til forskellig Tid haft forskellig floristisk Sammensætning. 

 Samfundene ere efterhaanden blevne rigere og rigere. 



VI. 

 Hvorfra indvandrede Planterne? 



Det sidste Spørgsmaal, som skal besvares, er: hvorfra og 

 ad hvilke Veje indvandrede Danmarks Plantearter? I fore- 

 gaaende Afsnit kom jeg til at berøre det, idet jeg omtalte det 

 nordlige Jyllands arktiske og subarktiske Karakter. Men for 

 øvrigt maa jeg her lade det ligge; jeg maatte ellers langt over- 

 skride Hammerne for dette Lejlighedsskrift, og Spørgsmaalet er 

 saa omfattende og indviklet, at det vil kræve en overordentlig 

 stor Tid, hvis det skal besvares grundigt. Jeg maa derfor ind- 

 skrænke mig til en meget kort Antydning af Opgavens Natur. 



Den sikreste Vej til dens Løsning er Undersøgelse af de 

 fossile Planterester i de forskellige Egne; denne Vej er lang- 

 varig og besværlig, men den eneste sikre. De palæontologiske 

 Data ere dog endnu aldeles utilstrækkelige til Opgavens Løsning. 

 Man er derfor foreløbig henvist til Studiet af Planternes Ud- 

 bredningsforhold i Nutiden. Ogsaa Geologernes Resultater med 

 Hensyn til Fordeling af Hav og Land og til klimatiske Forhold 

 i Fortiden ville kunne belyse Spørgsmaalet og navnlig vejlede 

 med Hensyn til Arternes Opholdssted under Istiden. 



Hvad Plantegeografien kan yde, vil altid blive mere eller 

 mindre hypotetisk. Thi mange Forskydninger af Arternes 

 Areæ kunne have fundet Sted i Tidens Løb. Særlig vanskeligt 

 vil det være at faa paalidelige Resultater med Hensyn til 

 de ikke blot over hele Danmark, men ogsaa i store Dele af 

 Europa, Asien og Nord-Amerika forekommende Arter. Det er 

 jo en aldeles forbavsende Mængde danske Arter, der forekomme 

 f. Eks. i Lenaflodens Skove og i andre Dele af Sibirien .helt 

 hen til Stillehavet, eller som forekomme over den største Del 



